החצוצרה של לואי

החצוצרה של לואי (באנגלית: The Trumpet of the Swan) הוא רומן לנוער מאת הסופר האמריקני א"ב וייט משנת 1970. הספר תורגם לעברית בעבר בשם "תרועת הברבור".

עלילה
לואי הוא ברבור מחצצר צעיר הנולד ללא יכולת להשמיע קול. הוא מתיידד עם ילד בן 11 בשם סם, ומחליט שכדי לתקשר טוב יותר עם הסביבה ילך ללמוד בבית הספר קרוא וכתוב. הוא מקבל לוח וגיר שבעזרתו הוא יכול לדבר עם סם. כעת הוא רוצה לחזר אחרי אהובתו סרינה, ולשם כך גונב אביו חצוצרה עבורו, שתשמש לו לקול. לואי לומד לנגן על החצוצרה ויוצא למסע כדי להרוויח כסף כדי לשלם עבור החצוצרה. הוא הופך לנגן מפורסם בבוסטון ובפילדלפיה, ולבסוף מתאחד עם אהובתו ופורש מעסקי הנגינה.

תרגומים לעברית
תרועת הברבור, תרגמה יוכבד פרימן, זמורה ביתן, 1982
החצוצרה של לואי, תרגמה הגר ינאי, איירה מירה פרידמן, הרפתקה: סופרים מתרגמים קלאסיקה, הוצאות מודן ואוקיינוס, 2013

קישורים חיצוניים
 
 
החצוצרה של לואי, א"ב וייט, באתר דף דף

ספרי 1970
רומנים
ספרי זמורה ביתן
ספרי הוצאת מודן
ספרי סדרת הרפתקה